15-vuotiaiden maajoukkue ( 1993-1994 ) 	

Maajoukkueen valmentajina toimivat Esa Määttä Helsingistä ja Esko Tammilehto Jyväskylästä.

15-vuotiaat pelaavat MM-kisat Venäjällä 8.-10.2.2008 Pelipaikkana on Kirov.

Maajoukkueen valmentajista Esko Tammilehto on toiminut ikäluokan -93 kanssa vuodesta 2002. 
Hän on aina vuorovuosina tutustunut seuratoiminnan kautta myös ikäluokkaan -94 syntyneet.

Esa Määttä on toiminut vuodesta 2001 ikäluokan -92 parissa ja on vuorovuosina tutustunut ikäluokkaan -93 syntyneet. 

Tämä kokemus antaa kohtalaisen hyvät lähtökohdat ikäluokan tarkkailuun. Toki menneillä vuosilla ei voi olla kovin suurta merkitystä, koska poikien fyysinen kehitys tässä iässä on hyvin erilaista. Toisilla murrosikä on ollut käynnissä jo aikaisemmin ja toisilla se on joko juuri alkanut tai alkamassa.

Hyvän perustan joukkueen rakentamiselle antaa viime kaudella käydyt maaottelut Ruotsia vastaan, jolloin tuli entistä paremmin selväksi kansainvälisten otteluiden asettamat vaatimukset pelaajille.

Lähtökohta pelaajien seurantaan ja pelaajien ominaisuudet

Tavoitteena on pyrkiä kartoittamaan hyvät perusominaisuudet omaavia jääpalloilijoita. Osa pelaajista ei välttämättä vielä ole valmiita maajoukkueeseen, mutta toivottavasti löydämme pelaajia jotka tulevaisuudessa olisivat hyviä jääpalloilijoita. Erot perustaidoissa ovat vielä suuria ja fyysiset erot vaikeuttavat pelaajien vertailemista. Uskomme, että jokaisesta hyvät perustaidot omaavasta pelaajasta voi myöhemmin tulla huippupelaaja, mikäli on itse valmis tekemään töitä omien vahvuuksien ja heikkouksien parantamiseksi.

Maajoukkuetta ei tulla valitsemaan pituuden, painon tai muiden fyysisten ominaisuuksien pohjalta. Jääpallo on fyysisesti hyvin vaativa laji, johon kuuluu kiinteänä osana myös kontaktit ja lähikamppailutilanteet. Fyysinen puoli ei saa muodostua ongelmaksi kenenkään pelaajan kohdalla, vaan jokaisen maajoukkuepelaajan on selviydyttävä myös fyysisesti pelin asettamista vaatimuksista.

Jääpalloilijan tärkein ominaisuus on luistelutaito. Tässä ei ole kyse pelkästään pelaajan maksimaalisesta luistelunopeudesta, vaan myös pelaajan kyvystä liikkua luistimilla. Toinen tärkeä perustaito on syöttö ja syötön vastaanotto. 

Taktinen pelikäsitys kehittyy nuorilla pelaajilla hyvin nopeasti eikä näyttele merkittävää osaa vielä tässä ikäluokassa. Odotamme kuitenkin jokaisen maajoukkueeseen valittavan pelaajan ymmärtävän jääpallon perusajatukset koskien puolustus- ja hyökkäyspelaamista sekä erikoistilanne pelaamista    

Pelaajatarkkailu

Pelaajien kartoittaminen aloitettiin käytännössä jo viime kaudella. Jo silloin pyrittiin muodostamaan kuvaa ikäluokan -93 tasosta Suomessa.

Tällä kaudella pelaajatarkkailua on suoritettu 2 seuraturnauksessa. Varkauden turnauksessa oli paikalla Esko Tammilehto joukkueensa kanssa ja suoritti samalla kartoitusta tämän hetken tilanteesta.

Vestan järjestämässä turnauksessa oli molemmat ikäluokan maajoukkuevalmentajat.

Valitettavasti syksy on ollut jälleen hyvin lämmin ja tämä asetti sekä joukkueet että pelaajat hyvin eriarvoiseen asemaan molemmissa turnauksissa. Pelit olivat hyvin epätasaisia tästäkin johtuen. Muutoin tarkkailua on suoritettu sarjapeleissä mahdollisuuksien mukaan. Valitettavasti liian harvoin.

Piiriturnaus onkin jo perinteisesti ollut tärkein tarkkailutapahtuma ikäluokan osalta. Siellä on mahdollisuus nähdä lähes kaikki ikäluokan parhaat pelaajat useamman kerran. Tämänkin turnauksen osalta voidaan todeta pelaajien olevan hyvin eriarvoisessa asemassa jäätuntuman suhteen. Piiriturnauksesta valitaan pelaajat sitten maajoukkueleirille. Leirille pyritään valitsemaan sellaisia pelaajia joiden ominaisuuksien uskotaan riittävän kansainvälisissä otteluissa.

Maajoukkueleiri Jyväskylässä 18.-20.1-08

Joukkue kokoontuu Jyväskylässä perjantaina 18.1. n. klo 16. Ensimmäinen jääharjoitus on illalla. Leiri päättyy sunnuntaina 20.1. n. klo 14-15.

Leirille valituille pelaajille toimitetaan tarkemmat tiedot mahdollisimman pian. 

Maajoukkueleiri on kaikista tärkein tapahtuma. Siellä tutustutaan joukkueeseen ja leirillä ollaan jäällä yhdessä n. 7,5 tuntia. Jääharjoitukset ovat hyvin tyypillisiä harjoituksia, joiden aikana pyritään seuraamaan pelaajien teknisiä ja taktisia valmiuksia. Osa ajasta käytetään luonnollisesti pelaamiseen ja nähdään pojat tositoimissa hyvien pelaajien ympäröiminä.

Leirillä pelaajille pidetään myös luentoja. Kerrotaan joukkueen peli-ideaan liittyviä asioita. 
Luennoidaan mm. henkisestä valmentautumisesta sekä ravintoon/harjoitteluun/lepoon liittyvistä asioista.

Oma mielenkiintoinen osa poikiin tutustumisessa on tietysti myös henkilökohtaiset haastattelut. Niiden avulla pyritään tutustumaan poikiin, heidän taustoihin urheilijoina ja jääpalloilijoina.

Lopullinen joukkue pyritään nimeämään mahdollisimman pian leirin jälkeen. Lopullisessa joukkueessa on tämän hetkisen tiedon mukaan 2 maalivahtia ja 14 pelaajaa.  

Terveisin Ersa & Elli